Ọ̀kan nínú àwọn ọkùnrin tí ó wá sí iwájú Aṣojú-Olódùmarè ṣe ìbéèrè rẹ̀ báyìí, ó ní Ìwọ ìránńsẹ́ Ẹlẹ́dàá ayé, ìwọ ìránńṣẹ́ Ẹlẹ́dàá ọ̀run, ohun tí ó ṣe ẹ̀dùn ọkàn mi ni èyí, ipò tálákà tí mo wà yìí súu mi, kì í ṣe èmi nìkan ṣoṣo ní ń bẹ nínú ayé, tèmi ṣe kúkú le tó bẹ́ẹ̀? Lọ́jọ́ àìríjẹ, lọ́jọ́ àìrímu, lọ́jọ́ àìrí-nǹkan-bora, tèmi yìí pọ̀ jù, jọ̀wọ́ bá mi wí fún Ọlọ́run Ọba kí ó ṣàánú kí ó fi mí sí ipò tí ó sàn ju eléyìí lọ.
Okan ninu awon okunrin ti o wa si iwaju Asoju-Olodumare se ibeere re bayii, o ni Iwo irannse Eledaa aye, iwo irannse Eledaa orun, ohun ti o se edun okan mi ni eyi, ipo talaka ti mo wa yii suu mi, ki i se emi nikan soso ni n be ninu aye, temi se kuku le to bee? Lojo airije, lojo airimu, lojo airi-nnkan-bora, temi yii po ju, jowo ba mi wi fun Olorun Oba ki o saanu ki o fi mi si ipo ti o san ju eleyii lo.